Shërbim i ri me taksi në SHBA
Kompania që synon të revolucionarizojë më tej këtë treg, po zgjeron aktivitetin e saj
Këtu në Shtetet e Bashkuara, një program i ri që përdoret në telefonat inteligjent ka në plan të sfidojë kompanitë e taksive si Uber dhe Lyft, duke u dhënë mundësinë përdoruesve të bëjnë ofertë për çmimin që do të paguajnë për udhëtimin. Firma e re, e quajtur “Opoli”, me qendër në Los Anxhelos, ka premtuar gjithashtu se do t’i lërë klientët të zgjedhin shoferin që dëshirojnë, ndërsa po zgjeron prezencën e saj. “Opoli” është novacioni më i fundit në botën e shërbimeve taksi të bazuara tek një aplikacion apo tek rrjetet e mediave sociale. Në konkurencë me aplikacionet ekzistuese në treg, si Uber, Lyft, dhe SideCar, ky program i ri lidh njerëzit që kërkojnë taksi direkt me shoferët që ofrojnë shërbimin. Kompania Opoli Technology Inc., me qendër në Hawthorne, të Kalifornisë, ka të regjistruar online 450 shoferë të disponueshëm në Los Anxhelos, dhe tani po synon të zgjerohet edhe më tej. Sipas kompanisë, programi i tyre ofron vetëm shoferë me liçensë dhe siguracion komercial. Përdoruesit mund të shikojnë foton e shoferëve përpara se të vijë makina, dhe pagesat përcaktohen nëpërmjet një sistemi ankandi. Klienti cakton shumën që ai mendon, dhe shoferët në zonë bëjnë kundërofertat e tyre derisa të arrihet një pikë marrëveshjeje. Pronari i kompanisë, Rattan Joea, ka emigruar nga India në vitin 1983 dhe ka punuar vetë si shofer për shumë vite. Shofer prej 12 vitesh, Kevin Ingram thotë se klientëve u pëlqen proçesi i pazarit, si dhe fakti që të gjithë shoferët janë të siguruar. Ndërsa Adam Wynant thotë se i pëlqen trajtimi i barabartë i shoferëve dhe klientëve nga kompania. Makina e tij është e tipit Tesla, dhe për të ka kërkesë të madhe, shpeshherë me ofertë të bërë disa ditë përpara. David Aaronson, ekspert për teknologjinë, mediat sociale dhe aplikacionet e celularëve, drejton një kompani marketingu online. Caroline Menodonca merret me biznes në Los Anxhelos dhe është kliente e rregullt e Opolit. David Aronson shton se tashmë mediat sociale do të kontribuojnë për rritjen e Opolit. Sipas zotit Aronson, tregu i telefonisë mobile në SHBA është i ndarë në 50% Android dhe 50% iPhone.